Endla järvestik
Endla järvestik on järvestik Endla soostikus, halduslikult Jõgeva maakonnas Jõgeva vallas. Järvestiku moodustavad kaheksa järve, millest suurimad on Endla järv ja Männikjärv ning väiksemate hulka kuuluvad Sinijärv, Tulijärv, Kaasikjärv, Kaurijärv, Jämedasarve järv ja Pätsulaugas. Pärast mandrijää sulamist oli praeguse järvestiku järvede asemel suur jääpaisjärv, millest hiljem tekkisid jäänukjärvedena Endla järvestiku järved.